Publication: Magyar Közlöny
Issue: MK-2007-92 (Year: 2007, Number: 92)
Era: 2004-2010
Section: a közigazgatási hatósági elektronikus ügyintézés tekintetében a közigazgatási hatósági eljárás és szolgáltatás általános szabályairól szóló 2004. évi CXL. törvény (a továbbiakban: Ket.) 174. § (1) bekezdés b) és e) pontjában, továbbá az elektronikus kormányzati gerinchálózat vonatkozásában pedig az elektronikus hírközlésrõl szóló 2003. évi
Paragraph Index: 419

(1) Az ügyfél személyes megjelenése esetén a regisztrációs szerv az ügyfelet a személyes megjelenésekor megadott adatai – ha a személyes megjelenést megelõzõen ideiglenes regisztrációra került sor, akkor a 16. § (1) bekezdés szerint megküldött elektronikus ûrlapon megadott adatai –, továbbá a személyes megjelenésekor bemutatott, a külön jogszabályban meghatározott személyazonosság igazolására alkalmas hatósági igazolvány alapján személyében azonosítja. A regisztrációs szerv az ügyfél által bemutatott személyazonosság igazolására alkalmas okmánya alapján igazolt, a regisztrációhoz szükséges természetes személyazonosító adatokat összeveti a személyi adatés lakcímnyilvántartás vagy a központi idegenrendészeti nyilvántartás (a továbbiakban együtt: személyi adat- és lakcímnyilvántartás) adataival, valamint ellenõrzi a személyes megjelenés során bemutatott személyazonosításra alkalmas hatósági igazolvány érvényességét. Amennyiben a regisztrációs szerv az ellenõrzés során az adatok között nem talál eltérést, úgy rögzíti az ügyfél által használni kívánt elektronikus levélcímet és az ügyfél felhasználói nevét.

Source: https://magyarkozlony.hu/hivatalos-lapok/5b2dc95d0a01a88db24cbb4f1fcf6efc8bbaa8cb/dokumentumok/741a931d91fd5f11bc5b2c2426639d30b13076b9/letoltes